Hvert deltakerland stilte med to dommere som var til stede i Teatro Kursaal under sendingen. Dommerne satt i et eget rom i arenaen og fulgte sendingen via små tv-skjermer. De vurderte hvert bidrag, også låtene fra eget land, med en poengskala fra 1 til 10 poeng. De luxembourgske dommerne var forhindret fra å komme til Lugano, og EBU besluttet at de sveitsiske dommerne skulle stemme på Luxembourgs vegne.